கேள்வி: தோபா எரிமலை வெடிப்பு - பதிவுகள் பற்றி நீங்கள் என்ன அறிந்துள்ளீர்கள்?
பதில்: எரிமலை வெடிப்புத் தன்மை குறியீடு ’வெய்’ (VEI) எனும் ''(Volcanic Explosivity Index)'' முறையில் கணக்கிடுகிறார்கள். தோபா ஏரி நடந்த வெடிப்பிற்கு எரிமலை வெடிப்புத் தன்மை குறியீடு கொடுக்கப்பட்டு உள்ளது. அதுதான் அண்மைய காலம் வரையில் மிக உயர்ந்த குறியீடு. இதற்கு மேல் இதுவரையிலும் பதிவு செய்யப்படவில்லை. கடந்த 132 மில்லியன் ஆண்டுகளில் சில முறை தான் அப்படிப்பட்ட வெடிப்புகள் பூமியில் நிகழ்ந்து உள்ளன. ஓர் எரிமலை வெடித்த பின்னர் அதன் வாய்ப் பகுதியில் ஓர் அகன்ற வெளி ஏற்படும். அதற்கு எரிமலைப் பெருவாய் என்று பெயர் ''(:en:Caldera)''. பூமிக்கு அடியில் இருக்கும் தீப்பாறைக் குழம்புகள் இந்த வாய்ப் பகுதியின் வழியாக வந்து வெளியே கொட்டி வழியும். தோபா எரிமலை வெடித்த போது பாறைக் குழம்புகள் ''(:en:Ignimbrite)'' வெளியே கொட்டப் பட்டன. அண்மைய ஆய்வுகளின்படி 770 கன மைல்கள் பாறைக் குழம்புகள் கொட்டப்பட்டு இருக்கலாம் என்று அறியப்படுகிறது. இந்தப் பாறைக் குழம்புகள் எரிமலையில் இருந்து மேலே எழும்பி வான் முகட்டைத் தொட்டு; அங்கே இருந்து கீழே கொட்டி இருக்கின்றன. இந்தப் பாறைக் குழம்புகள் கீழே பூமிக்கு வரும் போது பெரும்பாலும் தடித்த சாம்பல்களாக விழுந்து இருக்கின்றன. இந்தச் சாம்பல்கள் பெரும்பாலும் உலகின் மேற்குப் பகுதியில் விழுந்து இருக்கின்றன.